OpenLLM-France/wikimedia huggingface dataset:
# Bernard Goity

Bernard Goity (Izpura, Nafarroa Beherea, 1926ko maiatzaren 15a – Kanbo, Lapurdi, 2024ko apirilaren 15a) Zuzenbide Kanonikoan doktorea (Tolosako Institutu Katolikoa), apaiza eta Baionako Andredena Maria katedraleko kapituluburua izan zen; Herria astekariko diruzain ohia ere bai. Euskaltzaindiak urgazle izendatu zuen 1983ko apirilaren 28an.

## Bizitza

Pierre Goiti eta Catherine Etxebarneren etxeko hiru semetatik bigarrena izan zen.
Lehen-hezkuntzaren ostean, Hazparnen ikasten jarraitu zuen, Larresoroko apaizgaitegi txikian, Baionako apaizgaitegi nagusian eta Erroman frantses apaizgaitegian.
1952an, 26 urterekin, Donibane Lohizuneko bikario izendatu zuten, eta, ondoren, beste hainbat kargu esleitu izan zitzaizkion: Baionako katedraleko bikario, Gouillon Monsinorearen idazkari partikular, Baionako apaizgaitegian dogmatika-, patristika- eta teologia-irakasle, Larresoroko apaizgaitegi txikiko nagusi, Biarritzeko San Karlos elizako erretore, ezkontza-deuseztasun adierazpenak izapidetzea helburu daukan eliza-auzitegian kargudun. Aldi berean elizbarrutiko aldizkariaren arduraduna izan zen.
Ikasle-sasoian apaizgaitegiko kontsulta-gelan ediren zituen idazlanen zale amorratua zen, Historiaz idaztea biziki erakartzen zuen, eta elizbarrutiaren historiari eta mugarteari buruzko idazlan bat argitaratu zuen. Idazlan haiek zirela-eta, 2011ko urtarrilaren 17an, 84 urterekin Tolosako Unibertsitateko Zuzenbide Kanonikoko Fakultateko kideek Zuzenbide Kanonikoan doktore-titulua eman zioten, eta sari ohoragarri hura emateko beren-beregi Baionako gotzaindegira joan ziren. Aita santuaren Ohorezko Prelatuaren aipua jaso zuen, eta horrek Monsinore titulu zibila eman zion.
Lapurdi Irratian elizbarrutiaren historiari eta bere eskumenei buruzko ehun emanaldiko sail bat eman zuen.
Bere azken urteak Kanboko Arditeya apaizetxean egin zituen.

## Idazlanak

* Histoire du diocèse de Bayonne (2007)
* Elizak eta Estatua bereizteko legea [elkarlanean] (2008).

## Erreferentziak

* 1 2 «Goity, Bernard» www.euskaltzaindia.eus (Noiz kontsultatua: 2024-04-19).

## Kanpo-estekak

* Datuak: Q125522835
# Salim Rubai Ali

Salim Rubai Ali (Abyan gobernantzia, Aden protektoratua, 1934ko ekainaren 17a – Aden, 1978ko ekainaren 26a) yemendar politikari maoista eta iraultzailea izan zen, Hego Yemengo estatuburua 1969tik hil zen arte.
Hego Yemengo Nazio Askapenerako Fronteko fakzio ezkertiarreko buruzagia izan zen. Fronteak 1967ko azaroaren 29an lortu zuen britainiarrak herrialdetik erretiratzea, eta Alik zuzendutako fakzio marxista 1969an gailendu zitzaion Qahtan Muhammad al-Shaabi presidente moderatuenari. 1970ean, Hego Yemengo Herri Errepublika izena aldatu eta Yemengo Herri Errepublika Demokratikoa izendatu zuten.
1975ean alderdien arteko koalizio bat sortu zuen eta bat egin ez zuten gainerakoak debekatu zituen. Yemengo Alderdi Sozialista sortzearen aurka ere agertu zen. 1978an, YASko buruzagitza kolektiboak, Ali Nasser Muhammadek zuzenduta, boterea kendu zion Aliri, eta fusilatu egin zuen, presidentearen jauregian borroka labur bat izan ondoren.
* Datuak: Q2214390
* Multimedia: Salim Rubai Ali / Q2214390
# Hildegard Brom-Fischer

Hildegard Brom-Fischer, jaiotzez Hildegard Maria Margarete Fischer, (Coesfeld, Alemania, 1908ko uztailaren 16a – Utrecht, Herbehereak, 2001eko apirilaren 22a) herbeheretar ehungintzako artista izan zen, elizako brodatuetan espezializatua.

## Bizitza

Hildegard Brom-Fischer 1908ko uztailaren 16an jaio zen Coesfelden (Alemania). Münsterreko Werkkunstschulen ikasi zuen Joos Jasperten zuzendaritzapean. 1937rako Herbehereetara lekualdatu zen, eta Amsterdamen, Oudenrijnen, Utrechten eta Bunniken bizi izan zen. Nederlandsche Vereeniging voor Ambachts- en Nijverheidskunst erakundeko kidea izan zen. Kristau gaietan zentratuz, San Kosme eta San Damian irudikatzen dituzten hainbat lan sortu zituen.
1933ko Milango V. Hirurtekoan parte hartu zuen eta Amsterdamgo Stedelijk Museoan erakusketa bat egin zuen.
Jan Eloy Bromekin ezkonduta zegoen. 2001eko apirilaren 22an hil zen Utrechten. Sortu zituen hainbat lan Utrechteko Catharijneconvent museoko bilduman daude.

## Erreferentziak

* ↑ (Nederlanderaz) «Hildegard Brom-Fischer, Annunciatie, aquarel, 1946» Haffmans Antiek (Noiz kontsultatua: 2025-01-27).
* 1 2 (Nederlanderaz) «Hildegard Brom-Fischer» Biografisch Portaal van Nederland (Noiz kontsultatua: 2025-01-27).
* 1 2 (Nederlanderaz) «Hildegard Brom-Fischer» RKD Research (Noiz kontsultatua: 2025-01-27).
* 1 2 (Nederlanderaz) «Brom-Fischer, Hildegard, M. M» Ensie 2019-04-30 (Noiz kontsultatua: 2025-01-27).
* ↑ (Nederlanderaz) «V.A.N.K. Nederlanse Vereniging voor Ambachts- en Nijverheidskunst» ARTindex Lexicon Online (Noiz kontsultatua: 2025-01-27).
* ↑ (Frantsesez) Julien, Pierre. (1987). «Un nouvel aspect de l'iconographie des saints Côme et Damien : les ouvrages brodés d'Hildegard Brom-Fischer : J. Zuring, S. Cosmas en S. Damianus in het naaldwerk van Hildegard Brom-Fischer» Revue d'Histoire de la Pharmacie 75 (272): 81-82. (Noiz kontsultatua: 2025-01-27).
* ↑ (Nederlanderaz) «Kerstkaart met engel» Museum Catharijneconvent 2015-12-10 (Noiz kontsultatua: 2025-01-27).
# 1962ko Urkiolako Igoera

1962ko Urkiolako Igoera, Urkiola Igoerako IV. ekitaldia izan zen. Sariak handitu egin ziren; 12.000 pezeta irabazlearentzat, 8.000 pezeta bigarrenarentzat eta poztu horretatik atzera 2.000 pezeta gutxiago poztu bakoitzeko. Gainera, errekorra hausten zuenarentzat prima bat jarri zen. Guztira, 71.150 pezetako aurrekontua izan zuen lasterketak. Julio Jiménezen hiru garaipenen lehenengoa izan zen. José Pérez Francés, Ferrys taldeko liderra deskalifikatu egin zuten epaileek taldekide batekin gurpila aldatzeagatik.
Irteera 12:00etan eman zen hotz handiarekin. Elurra zegoen Urkiolako landetan eta errepide bazterretan. 42 txirrindularik parte hartu zuten. Hasieran, Kas taldeak hartu zuen agintea. Urkiolako hasieran Gabika eta Vélez aurrera jo zuten eta Julio Jiménez, Sagardui eta Barrutia atzetik atera ziren. Hauei, Logroño eta Ventura Díaz elkartu ziren. Txakurzulon, Julio Jiménez aurrera egin zuen Sagardui gurpilean zeramala. Biak elkarlanean aritu ziren besteekiko denbora irekitzeko. Azkenean, Julio Jiménez aurrera jo zuen eta 10 segundoko tartea ireki zuen helmugara bakarrik ailegatzeko.

## Sailkapena

* Julio Jiménez (Faema) 18min 15s-ra
* Juan Jose Sagardui (Gorbea) 10s-ra
* Antonio Karmany (Kas) 30s-ra
* Eusebio Vélez (Kas) 32 s-ra
* Antón Barrutia (Kas) 35s-ra
* Patxi Gabika (Kas) 40s-ra
* Eusebio Santisteban (Ega) 45s-ra
* José Luis Talamillo (Gorbea) 47s-ra
* José Segú (Kas)
* Emilio Cruz (Ferrys)

## Kanpo estekak

* Datuak: Q114033830
# Life-Size

Life-Size (Tamaina naturalekoa) Ameriketako Estatu Batuetako filma da. 2000 urtean ekoiztuta, zuzendaria Mark Rosman izan zen eta aktore nagusiak Lindsay Lohan eta Tyra Banks. Genero ikuspuntutik komedia da.

## Argumentua

Oharra: Atal honek istorio osoa edo amaiera argitzen du.
Hezur-haragizko emakume bihurtzen den neskato baten panpinaren istorioa kontatzen du. Bere ama hil ondoren, triste eta bakarrik, Caseyk (Lohan) edozer egingo zuen berriro ikusteko. Baina ezbehar misteriotsu batzuen ondorioz "Eve" (Banks) panpina bat-batean benetako emakume bihurtzen denean, Caseyren mundua betiko aldatuko da.

## Aktoreak

* Lindsay Lohan ... Casey Stewart
* David Collins ... Gordon Stewart
* Tyra Banks ... Eve
* Jere Burns ... Ben Stewart
* Anne Marie Loder ... Drew Mitchell
* Garwin Sanford ... Richie
* Tom Butler ... Phil
* Jillian Farey ... Ellen
* Dee Jay Jackson ... Entrenador
* Kerry Sandomirsky ... Ms. Weiner
* Sam MacMillan ... Sam
* Katelyn Wallace ... Sarah
* Shaina Tianne Unger ... Jessica
* Jessica Lee Owens ... Shannon
* Chantal Strand ... Hermana de Sarah
* Laurie Murdoch ... Mr. Boring
* Candice Connelly ... Mrs. Boring
* Lesley Ewen ... Francine

## Kanpo estekak

* (Gaztelaniaz):Filma IMDb webgunean.
* Datuak: Q228992
# 1960ko Ziklo-kroseko Munduko Txapelketa

1960ko Ziklo-kroseko Munduko Txapelketa urte hartako otsailaren 21ean egin zuten Tolosan. Gizonezkoentzako lasterketa bakarra egin zuten.

## Podiumak

| Jokoak | Urrea | Zilarra | Brontzea |
| Eliteak | Rolf Wolfshohl | Arnold Hungerbühler | Robert Aubry |

## Emaitzak

| #. | Txirrindularia | Denbora |
| | Rolf Wolfshohl | 57 min 11 s |
| | Arnold Hungerbühler | + 0:14 |
| | Robert Aubry | + 1:00 |
| 4 | Anton Barrutia | + 1:15 |
| 5 | Firmin Van Kerrebroeck | + 1:46 |
| 6 | Pierre Kumps | + 1:50 |
| 7 | Renato Longo | + 2:11 |
| 8 | Roger De Clercq | + 3:12 |
| 9 | Roland Boschetti | + 3:12 |
| 10 | José Luis Talamillo | + 4:21 |

## Domina-taula

| # | Herrialdea | Urrea | Zilarra | Brontzea | Total |
| 1 | Mendebaldeko Alemania | 1 | 0 | 0 | 1 |
| 2 | Suitza | 0 | 1 | 0 | 1 |
| 3 | Frantzia | 0 | 0 | 1 | 1 |

## Kanpo estekak

* Datuak: Q11783204
# Stereum subtomentosum

Stereum subtomentosum Stereaceae familiako onddo espezie bat da. Haragi gogorra eta larrukara du, ez du balio sukaldaritzarako. Atentzioa ematen dute bere kolore deigarriak eta enborrak kolonizatzeko erak
Sinonimoak: Stereum molle, Stereum ochroleucum subsp. arcticum, Stereum arcticum.

## Deskribapena

Karpoforoa: 7,5 cm luze eta 5 cm zabal artekoa, abaniko forman, lobulatua eta irregularra. Heltzen den heinean tomentutsua eta eremu zirkular zentrokideekin. Gaztetan kolore laranjak, gorrixkak, berdeak eta horiak izan ditzake. Zahartzaroan, tonu diskretuagoak, arre-horixkak.
Himenioa: Leuna, uhindua, beix argi kolorekoa edo arrea.
Haragia: Larrukara, gogorra eta elastikoa.
Etimologia: Stereum hitza grekotik dator, solidoa, sendoa, zurruna, esan nahi duen “stereós” hitzetik. Bere loditasunagatik. Subtomentosum epitetoa berriz latinetik dator, ilez estalia, belusatua esan nahi duen “tomentum” hitzetik.

## Jangarritasuna

Interes gastronomikorik gabea.

### Nahasketa arriskua

Stereum insignitum delakoarekin, hau pagoetan bakarrik hazten da. Stereum ostrea oso antzekoa da, haizemaile forman eta kolore aldakorrekoa. Trametes versicolor espezieak tonu ilunagoak ditu eta ohikoagoa da.

## Sasoia eta lekua

Urte osoan. Kosmopolita, Europa iparraldean eta erdialdean. Iberiar penintsulan, Pirinioetan, Kantauri mendilerroan. Saprofitoa. Hostozabalen motzondo eta enbor hiletan (Haritza, makala, urkia, haltza, pagoa).

### Banaketa eremua

Kanada, Ameriketako Estatu Batuak, Mexiko, Kolonbia, Brasil, Txile, Argentina, Kanariak, Europa, Errusia, Kaukasia, Iran, Uzbekistan, Mongolia, Hego Korea, Japonia, Txina, Papua Ginea Berria, Australia, Benin, Hegoafrika, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 505 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Stereum subtomentosum: GBIF—the Global Biodiversity Information Facility.

## Kanpo estekak

* Datuak: Q1290559
* Multimedia: Stereum subtomentosum / Q1290559
* Espezieak: Stereum subtomentosum
# Jean-Marie Le Pen

Jean-Marie Le Pen (La Trinité-sur-Mer, Bretainia, 1928ko ekainaren 20a – Garches, 2025eko urtarrilaren 7a) Frantziako politikari ultraeskuindar bat izan zen. Front Nationaleko burua izan zen hasieratik, eta bost aldiz aurkeztu izan zen frantziar hauteskunde presidentzialetan, garaipena lortu gabe.
Frantziako Armadako soldadua zela, Aljeriako Independentzia Gerran parte hartu zuen, eta hainbat aljeriar independentista torturatu zituen; batzuk, hiltzeraino torturatu ere. Gerra hartan, tortura sistematikoa erabili zuen Frantziako Armadak aljeriarren aurka, frantziar soldaduek ehunka mila aljeriar torturatu zituzten.
Le Penen proposamen politikoek, muturreko frantses nazionalismoan oinarrituta, eztabaida asko sortu dute Frantzian. Besteak beste, immigrazioa gelditzea, Frantzia Europar Batasunetik ateratzea edo heriotza zigorra berrezartzea proposatu zuen.
2002ko hauteskundeetan bigarren itzulian sartu zen, Jacques Chiracen aurka. Azkenik, botoen % 17,94 lortu zuen.
2008ko irailaren 11an, politika 2010ean utziko zuela iragarri zuen, Valeurs Actuelles aldizkarian.

## Erreferentziak

* ↑ «Aljerko Kasbahko sastakaia: Jean-Marie Le Penen iragan torturatzailearen froga» Argia (Noiz kontsultatua: 2025-01-27).
* ↑ «Le Pen ez da 2012an Frantziako presidentegai izango» Berria 2008ko urria.
* Datuak: Q7177
* Multimedia: Jean-Marie Le Pen / Q7177
# Bertigo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Bertigoa orekan parte hartzen duten organoen edo nerbio-sistemako zentroen nahasdurak eragindako pertzepzio faltsua da, norberaren gorputza edo inguruko objektuak biratzen ari diren sentsazioa eragiten duena.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q10686316
* Multimedia: Vertigo / Q10686316
# Bederatzi

Bederatzi (9) zortziaren ondoren eta hamarraren aurretik doan zenbaki osoa da.

## Bederatziaren biderketa taula

9 x 0 = 0 9 x 1 = 9 9 x 2 = 18 9 x 3 = 27 9 x 4 = 36 9 x 5 = 45 9 x 6 = 54 9 x 7 = 63 9 x 8 = 72 9 x 9 = 81 9 x 10 = 90

## Zenbaki honekin harremana duten kontuak

Sudoku
Beethovenen bederatzigarren sinfonia.
Eneagrama

## Frantziako departamendua

* Ariège departamendua (09)

## Kanpo estekak

* Datuak: Q19108
* Multimedia: 9 (number) / Q19108
# Ellenglaze

Ellenglaze, kornubieraz: Heylynlas, Ingalaterrako Kornualles konderriko herrixka bat da.

## Kanpo estekak

* Datuak: Q5365116
# Redruth

Redruth (kornubieraz: Resrudh) Erresuma Batuko Kornuallesen dagoen kostaldeko udalerria da.

## Iruditegia

* Erdigunea
* Zelta gurutze bat New Cut Car Park aparkalekuan
* Tren geltokia
* Gerra oroitarria

## Herritar ezagunak

* Mick Fleetwood, (1947), Fleetwood Mac taldeko baterijole eta burua.
* Kristin Scott Thomas, (1960), telebista eta zinemako aktorea.

## Kanpo estekak

* Datuak: Q1010210
* Multimedia: Redruth / Q1010210
# Penzance

Penzance, (kornubieraz: Pennsans) Erresuma Batuko Kornuallesen dagoen kostaldeko udalerria da. Penwitheko herririk handiena da.

## Eraikinak

* Penzanceko tren geltokia

## Iruditegia

* Penzanceko portua
* Penzanceko portua eta eliza
* Market Jew Street kalea
* Sir Humpry Davyren estatua

## Udalerri senidetuak

* Concarneau (Frantzia)
* Bendigo (Australia)
* Nevada City (AEB)

## Kanpo estekak

* Penzanceko Udal webgunea (Ingelesez)
* Datuak: Q208209
* Multimedia: Penzance / Q208209
# Uger (musika taldea)

Uger 2016. urtean Bilbon sorturiko rock taldea da.

## Diskografia

* Uger (2018, autoekoizpena)
* II (2018, autoekoizpena)
* Lehengo lepotik burua (2022, autoekoizpena)
* Lau bat (2022, autoekoizpena)
* Hirugarrengaiak + Hitz-mitz (2023, autoekoizpena)
* Dibertsioak (2025, autoekoizpena)
* Uger... bestela ondo (2025, autoekoizpena)
* Zuzenean Sanin (2025, autoekoizpena)
* Amaiera bat (2025, autoekoizpena)

## Erreferentziak

* ↑ Uger. (Noiz kontsultatua: 2018-03-26).
* ↑ «Uger, by Uger» Uger (Noiz kontsultatua: 2018-03-26).
* ↑ «II» www.badok.eus (Noiz kontsultatua: 2022-04-04).
* ↑ «Lehengo lepotik burua» www.badok.eus (Noiz kontsultatua: 2022-04-04).

## Kanpo estekak

* Datuak: Q61364447
# Mousehole

Mousehole, kornubieraz: Porthenys, Ingalaterrako Kornualles eskualdeko herri bat da. Berez, Penzance udalerri eta parrokiaren barnean dagoen herria da, eta jatorriz, arrantzale herri bat izan zen, gaur egun bertako portu ederrak islatzen duen moduan. Penzance udalerritik 4 kilometro hegoaldera dago.
Itsasgora eta itsasbehereek bere portua abiadura biziz urez hustu eta bete ohi dute. Bestalde, portua dagoen badiako sarreran eta kostaldetik 400 metrotara St Clement's Isle izeneko uhartetxo bat dago.
1539an Karlos Amezketa euskal itsasgizonaren agindupeko espainiar itsas gudaroste batek herria erasotu eta erre zuen.

## Herritar ezagunak

* Dolly Pentreath, (1692-1777), ustez kornubierazko azken hiztun elebakarra.

## Iruditegia

* Portua.
* Portua.
* Portua.
* St Clement's Isle uhartetxoa.
* Kale bazterra.

## Kanpo estekak

* Mousehole herriari buruzko orrialdea (Ingelesez)
* Datuak: Q1951055
* Multimedia: Mousehole / Q1951055
# Newlyn

Newlyn, kornubieraz: Lulynn, Ingalaterrako Kornualles konderriko udalerri eta arrantza portu bat da, Penzance udalerriaren alboan.

## Kanpo estekak

* Datuak: Q13443285
* Multimedia: Newlyn / Q13443285
# Bodmin

Bodmin (kornubieraz: Bosvena) Ingalaterrako hego-mendebaldeko Kornualles konderriko udalerri bat da. Bodmin Moor deritzon eremuan kokatua dago.

## Iruditegia

* Fore Street kalea.
* Shire Hall aretoa.
* Zelta gurutzea.
* Bodmin Gaol, antzinako espetxea.

## Kanpo estekak

* Bodmingo Udal webgunea (Ingelesez)
* Bodmingo Turismo Bulegoaren webgunea (Ingelesez)
* Bodmin eta Wenfordeko Trenaren webgunea (Ingelesez)
* Datuak: Q889888
* Multimedia: Bodmin / Q889888
# Marazion

Marazion, (kornubieraz: Marghasyow) Erresuma Batuko Kornualles eskualdean dagoen kostaldeko udalerria da. Bertako badian dago St Michael's Mount uharte ospetsua.
Horrez gain eta turismo gune garrantzitsua izateaz gain, udalerri honetan oso aktiboa den artista, margolari eta zeramikari komunitate bat ere bizi da, guzti hauek euren artelanak sortu eta saltzen dituztelarik.

## Iruditegia

* Badia
* Udaletxea
* St Michael's Mount
* Kostaldea
* Market Place
* Udalerriaren mapa
* Ekialdeko ikuspegia
* Tren geltokia

## Kanpo estekak

* Maraziongo Udal webgunea (Ingelesez)
* Datuak: Q1892416
* Multimedia: Marazion / Q1892416
# Newquay

Newquay (kornubieraz: Tewynblustri) Ingalaterrako Kornualles eskualde edo konderrian dagoen kostaldeko udalerri bat da. Turismogune garrantzitsua eta arrantza portua ere bada.

## Herritar ezagunak

* William Golding, (1911-1993), idazle, saiolari eta olerkaria.
* Sir David Willcocks, 1919), abesbatzako zuzendaria, organojole eta konposatzailea.
* Chris Morris, (1963), futbolaria.

## Hiri senidetuak

* Dinard, Bretainia

## Kanpo estekak

* Newquay udalerriko Udal webgunea (Ingelesez)
* Datuak: Q943517
* Multimedia: Newquay / Q943517
# House (telesaila)

House edo House M.D. FOX telebista kateak 2004ko azaroaren 16an estreinatutako telesail estatubatuarra da, David Shore eta Paul Attanasiok sortua izan zelarik nahiz eta kredituetan Davis Shore bakarrik agertu.
Telesaila Hugh Laurie aktore britainiarrak antzeztutako protagonistan oinarritzen den drama medikua da. Gregory House telesaileko pertsonaia nagusia Sherlock Holmes detektibearengan inspiratuta dago. House, New Jerseyen dagoen fikziozko Princeton-Plainsboro Unibertsitate Ospitalean bere mediku taldearekin batera, kasu kliniko misteriotsuei azalpena aurkitzen dien mediku desatsegin, disdiratsu eta drogazalea da.
Telesailak kritikaren eta ikuslearen oso harrera ona izan zuen lehen momentutik, bai Estatu Batuetan eta bai mundu mailan ere, telesailik ikusienetakoa bihurtuz. Sari eta izendapen ugari jaso ditu, garrantzitsuenak Peabody sari bat, bi urrezko globo eta hiru Emmy sari. 2008an telesailik ikusiena izan zen, batez beste 82 milioi pertsonak ikusi baitzuten 66 herrialdetan.

## Aktore eta pertsonaiak

* Hugh Laurie: Gregory House
* Lisa Edelstein: Lisa Cuddy
* Robert Sean Leonard: James Evan Wilson
* Omar Epps: Eric Foreman
* Jennifer Morrison: Allison Cameron
* Jesse Spencer: Robert Chase
* Peter Jacobson: Chris Taub
* Kal Penn: Lawrence Kutner
* Olivia Wilde: Remy Hadley
* Amber Tamblyn: Martha Masters

## Denboraldiak

Telesaila zortzi denboraldirekin amaitu zen.

## Kanpo estekak

* Telesailaren webgune ofiziala
* Datuak: Q23558
* Multimedia: House (television programme) / Q23558
# Julia Klaudia Gabilondo

Julia Klaudia Gabilondo Arruza-Zabala, Jule Gabilondo bezala ezaguna, (Mungia, Bizkaia, 1902ko urtarrilaren 29a - Donostia, Gipuzkoa, 1994ko urtarrilaren 1a) euskal idazlea izan zen.

## Biografia

Julia Klaudia Gabilondo Mungiako Trobika kaleko 12an jaio zen. Santa María eta San Pedro elizan bataiatu zuen, Frantzisko Abaitua erretoreak. Bere ahizpa Inaziaren denda bat zuen Juliak Mungian. 1936ko Gerra ostean, Beasain eta Lazkaon bizi izan ziren aldi batez eta gero Donostiara aldatu ziren.

### Euskaltzaletasuna

Juliak dendako lana bezain maitea zuen euskaraz irakurtzea eta idaztea. Esteban Urkiaga "Lauaxeta" idazlearen lagun egin zen, Izan ere, Esteban Urkiaga, Laukizen jaio bazen ere, oso txikia zela Mungiaratu egin zen gurasoekin batera. Lauaxetaren lagun izateak euskal sua eta euskaraz idazteko gaitasuna gehitu zizkion Juliari. Gerra garaian, bestalde, hamaika bisita egin zien bi ahizpa dendariei Augustin Zubikarai ondarrutar idazleak ere.

### Lanak

Juliak Eguna egunkarian sarri idazten zuen "Maite" izenordeaz, askotan lehen orrian. Abertzaletasunaren alde zein gudarien alde. Emakumezkoek gizartean eta aberrigintzan zuten eginkizunaz ere maiz idazten zuen.

### Saria

Julia Gabilondok 1930ean irabazi zuen, Donostian, Euskal-Esnalea elkarteak antolatutako saria, Nor da kementsuagoa, gizonezkoa ala emakumezkoa gaiaz. Julia Gabilondok bizkaieraz idatzi zuen.

## Erreferentziak

* ↑ Bidegileak: emakumea euskal irakaskuntzan, emakume abertzale batza, emakumea euskal antzerkian, eusk. Eusko Jaurlaritzaren Argitalpen Zerbitzu Nagusia = Servicio Central de Publicaciones del Gobierno Vasco 1997 ISBN 84-457-1217-9. PMC 907311165. (Noiz kontsultatua: 2020-03-31).
* ↑ Euskal emakume idazleak. .
* ↑ Landabaso, Goizalde. «Arantzazuko hartaz» Berria (Noiz kontsultatua: 2021-01-01).
* ↑ «Efemerideak: 2002 / 1-25 / 2-1» www.euskonews.eus (Noiz kontsultatua: 2021-01-01).
* ↑ «Mujeres homenajenado mujeres» www.facebook.com (Noiz kontsultatua: 2021-01-01).
* Datuak: Q60539764
# Àngels Barceló

Àngels Barceló (1963ko irailaren 7a, Bartzelona) hedabide ezberdinetan ibilbide luzea duen kataluniar kazetari bat da. Telebistan albiste aurkezle gisa nahiz irratiko esatari gisa ere lan egin du.
Kazetaritza ikasketak Bartzelonako Unibertsitate Autonomoan burutu zituen. Lan egin duen irrati nahiz telebista kateetako batzuk honako hauek dira: Catalunya Ràdio, TV3, Telecinco, SER, Cuatro eta Canal+. 2012. urtearen amaieraldean Discovery Max kateko Y el mundo cambió ("Eta mundua aldatu zen") saioa ere aurkezten hasi zen.

## Kanpo loturak

* Àngels Barceló kazetariaren IMDBko fitxa ikusgai (Ingelesez)

## SER irratia

2005ean, Madrilen bizi zen bere familia Bartzelonan zegoen bitartean eta, distantziaz nekatua, bere profesioan aldaketak egiteko garaia zela antzemanda Cadena SER irratiak kontratatu zuen "A vivir que son dos días" saioa irratian aurkeztu eta zuzentzeko. Saio hau aste buruan emititzen zen eta Radio Barcelona-n aurrera eramaten zen SER irratiarentzat.
Carlos Llamas periodistaren heriotza eta gero (2007) urteroko Cadena SER-eko asanblada batean Angels Barceló hautatzen dute Carlos Llamasen "Hora 25" saioaren buruzagitza har dezan. 2008ko urtarrilak 7ean hasten da lan hau aurrera eramaten, gaueko berriak irratiz plazaratzen. Egun arte da saio hau gaueko orduetan audientzia gehiena jasotzen duena (2009an EGMren arabera 1.460.000 entzule zituen eta honen atzetik "La Brújula de Onda Cero" saioa zegoen 443.000 entzulerekin).
* Datuak: Q580547
* Multimedia: Àngels Barceló / Q580547